id en en en en id en en fr ms ca id en en en id en en fr ms ca it id en id id id id id id id ms ms id id id ms ms ms ms ms id en en en en hu ms id id ms ms id id id id id mt id id id en id id id ms id id id ms ms ms id id id id ms ms id id id pt id fr id mt id ms en id ms id id id id id ms ms id lt en en de en en nl en en en id id en id en id en ms fr en id id en en en en id id en ast en ms id la id id en en en en fa en en en en en en es en en ms en fr en en en en en id en en
Ada Sinar di Hujung Terowong – Saifulislam.Com
Saturday , September 3 2022
Dalam beberapa hari ini, trafik blog saya menjadi tinggi dan sesekali tersangkut.
Terima kasih kepada sahabat-sahabat yang berkongsi pandangan, menyokong dan tidak menyokong. Ia bukanlah tujuan saya menulis kerana saya tidak berhajatkan kepada sokongan. Saya tidak bertanding, dan tiada apa-apa kepentingan. Saya hanya menulis kerana saya mahu menjelaskan fikiran saya mengenai situasi semasa.
Jika ia bermanfaat buat sesetengah pengunjung, Alhamdulillah.
Jika ia menyebabkan segelintir menjadi marah pun tidak mengapa.
Saya baru habis satu kelas petang ini, berbincang mengenai cabaran undocumented people yang hidup dalam limbo di Finland. Tetamu di dalam kelas kami adalah seorang paderi yang Marxist! Dikenali di Oulu dengan kerja-kerja beliau membantu golongan yang sangat terdesak ini. Mereka mangsa perang, negara mereka huru hara, ada di antara mereka adalah mangsa human trafficking, keluar masuk penjara, tidak mempunyai dokumen dan hidup dalam keadaan ‘tiada cahaya di hujung terowong’.
Antara senario yang beliau kongsi dalam kelas tadi ialah, seorang lelaki, dari Iraq, berumur 35 tahun, baru dibebaskan dari penjara di selatan Finland selepas menjalani hukuman akibat satu jenayah berat, dihantar ke Oulu kerana alamat terakhirnya di Oulu. Tiada passport, tiada sebarang dokumen, terbengkalai di stesyen keretapi Oulu, termenung selama 6 jam dalam cuaca -20ºC…
Apa yang boleh dan patut dibuat?
“Kongsilah dengan kami, apa solusi masalah ini, dari perspektif Marxism awak” pensyarah kami memancing pendapat paderi rock itu.
Beliau orang hands-on, bukan golongan ‘intelek’. Berlatar belakangkan punk, dan masih komited menganjurkan program-program agnostik. Sering digelar rebel oleh akhbar Finland.
Untuk memendekkan cerita, saya tanya paderi berkenaan, “bagaimana jika klien beliau itu tukar agama kepada agama Kristian, supaya beliau boleh beri justifikasi baharu bahawa jika dihantar pulang, beliau akan dibunuh kerana menjadi ‘kafir’?”
Paderi berkenaan memberitahu saya bahawa, salah satu cara untuk mereka ini beroleh sedikit cahaya di hujung terowong ialah sama ada berkahwin dengan seorang warga tempatan, murtad bertukar agama, atau menjadi gay. Lagi bagus jika dapat digabung ketiga-tiganya!
Berkerut-kerut dahi saya, dan ramai di kalangan kami, semasa di dalam kelas tadi.
Saya tahu di Finland, ada beratus pelarian yang murtad kerana isu ini.
| Open in new tab
Paderi berkenaan mempunyai beberapa kes yang beliau kendalikan. Beliau menjelaskan perbezaan di antara gereja dari segi tempoh masa yang diambil sebelum seseorang boleh disahkan menjadi penganut agama gereja berkenaan, dan seterusnya memberi dokumen untuk menyokong permohonan suaka pelarian berkenaan.
Adakah gereja bermaksud memurtadkan mereka?
Sekurang-kurangnya paderi ini, seorang Marxist, dan tidaklah begitu ‘skema’ malah anarkis, beliau membantu kes sebegini kerana mereka manusia yang perlu dibantu.
Semasa break, saya menjenguk blog dan melihat komen-komen.
Apa yang terlintas di fikiran saya ialah, golongan Islamists ini sangat membosankan.
Kelompok haraki ini tidak habis-habis serang menyerang.
Suka orang ini tidak suka orang ini, saya dulu suka ustaz, sekarang tak suka ustaz, bagaimana dengan fitnah orang ini kepada orang itu, orang ini mencarut sama macam orang itu, ustaz naif kerana percaya dengan ini tidak percaya dengan itu, keputusan saya ke laut, perasan bagus, dia sahaja yang betul, saya sudah tidak respect dengan ustaz dan macam-macam lagi.
Kemudian keluarlah gelaran-gelaran sampah, ada dari longkang, ada dari celah kelangkang.
Ia mengingatkan saya kepada tanda tanya semasa membuat sedikit penyelidikan tentang sejarah sosial Daulah Uthmaniyyah abad ke-17. Zaman itu adalah zaman banyak perbalahan agama, pertembungan antara Kadızadeli dengan Sufi, zaman keberagamaan menjadi radikal, tetapi di zaman ini jugalah Istanbul mengalami kebakaran besar pada tahun 1660. Menurut  Abdi Paşa, kebakaran itu memusnahkan lebih 200 ribu rumah. Ia juga zaman wabak merebak kerana banyak mayat bergelimpangan tidak dikebumikan.
Vani Mehmet Efendi mendakwa bencana itu adalah kemurkaan Tuhan. Sufi dan Kadızadeli bertengkar tentang hukum hakam, bid’ah dan tidak bid’ah, satu kem di Masjid Aya Sofya, satu kem lagi di Masjid Sultanahmet. Selepas solat Jumaat, jemaah yang jiwa terbakar dengan khutbah yang panas, mencetus berkali-kali pertumpahan darah di medan antara dua masjid itu, semasa Istanbul masih menderita dengan 2/3 kota itu musnah dalam kebakaran berkenaan [Parker, G. (2013). Global crisis: war, climate change and catastrophe in the seventeenth century. Yale University Press.]
Sempat pula bergaduh tentang pendapat agama!
Hari ini, ketika negara bersusah payah dengan pelbagai masalah ekonomi, politik, sosial, pendidikan dan segala macam cabaran, golongan Islamists sibuk berbalah siapa lebih suci.
Sepertinya golongan Islamists ini tidak peduli pun kepada kehuru haraan masyarakat. Masih sibuk dengan hal ehwal rumah tangga sendiri, fikrah siapa jelas, siapa istiqamah, siapa khianat, siapa bijak, siapa bodoh.
Tiada apa-apa di dalam komen itu yang menyelesaikan masalah masyarakat.
Jauh sekali untuk dibandingkan dengan masalah pelarian perang yang kami hadapi ini.
Demi sesuap nasi, pelarian perang ini memilih untuk murtad, menjadi gay, semua itu lebih baik untuk mereka dan anak-anak mereka agar mendapat perkhidmatan kesihatan, pendidikan, pekerjaan, tempat berlindung.
Mereka tidak perlukan ideologi.
Mereka cuma mahukan benda asas.
Benda yang Allah dakwah manusia kepada Islam di dalam surah Quraish:
“… Maka sembahlah Tuhan kepada rumah ini (Kaabah). Iaitu Tuhan yang memberi makanan melepaskan mereka daripada kelaparan, serta mengamankan mereka daripada ketakutan”
Pelarian-pelarian ini bosan dengan ideologi.
Negara mereka hancur kerana ideologi dan pergaduhan serta perang saudara.
Benci membenci yang melemahkan.
Usahkan mahu bercakap tentang negara Islam, parti ini parti itu, ustaz ini ustaz itu, mahu bercakap tentang ISLAM pun saya fikir banyak kali.
Apa yang Islam sudah beri kepada mereka?
Apa yang Muslim sudah rampas daripada kehidupan mereka?
Saya sentiasa berdebar setiap kali ke kem bertemu mereka. Berhati-hati agar lisan ini tidak terlalu mudah memberi harapan-harapan bernuansa agama, tetapi kedengaran palsu di telinga mereka!
Keadaan mereka sangat tersepit.
Dan melayan perdebatan ‘orang baik-baik’ di Malaysia yang saya suka ustaz ini saya tak suka ustaz itu, tulisan ini bagus, tulisan itu sampah, Melayulah, Islamlah, ini simplistik, itu mendalam, fikrah ini asli, fikrah itu cemar… memualkan.
Sungguh membosankan. Dan saya fikir, saya telah agak banyak menghabiskan umur hidup melayan krisis-krisis yang membosankan. Bukan setakat semenjak 2015. Jika tambah lagi 50 tahun pun, barangkali belum berkesudahan.
Entah berapa kali bosan.
Doodle di dalam kelas tadi
SINAR DI HUJUNG TEROWONG
Tetapi saya pujuk balik hati.
Jika mereka dahulunya suka dengan saya zaman saya ustaz cinta dan bersama dengan PAS, tetapi kini sangat menyampah dengan saya kerana saya bertukar pendirian, wah… sebenarnya ini adalah sinar di hujung terowong.
Sekarang mereka tidak suka.
Mereka mampu untuk tidak suka dengan orang yang mereka pernah suka.
Semoga tokoh-tokoh kesayangan mereka hari ini, mereka dapat menolak apabila sampai masanya. Mungkin bukan kerana rasuah atau khianat kepada rakyat yang serius itu, tetapi sebab sudah tidak berkenan di hati.
Tak kisahlah sebab apa, asalkan boleh.
Jika menolak saya itu boleh, mudah-mudahan satu hari nanti mereka juga boleh menolak politik agamawan dan ahli politik agamawan yang membosankan itu. Dan meninggalkan usrah-usrah yang membosankan itu, juga.
Ada sinar di hujung terowong!
Previous Tiga Keputusan Antara Yang Senang Dengan Yang Susah
Next Ketakutan Terhadap Ancaman Cina dan DAP?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
20/04/2018 at 11:29 AM
entah kenapa teringat perbalahan ummahcentric vs jemaah centric yg hangat ketika saya di matrikulasi dahulu.
tanpa disangka penulisnya juga sudah…
04/05/2018 at 7:26 PM
Yelah, macam itulah manusia.
Yang pelbagai pendirian, memeningkan kepala.
Ada pula, yang malas nak peningkan kepala, isu besarnya .. apa nak makan petang nanti, sedang nasi dalam pinggan makan tengahari belum habis dijamah.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved